ภาค 5 เพิ่มด่านสกัดยาเสพติด
ศูนย์ข่าวภาคเหนือ-22 เม.ย.48ตำรวจภาค 5 คาดว่ายาเสพติดทะลักเข้าทางภาคเหนือของไทยอย่างหนักหน่วง เร่งจัดกำลังตั้งด่านตรวจในเขตภาคเหนือตอนบน เพิ่มเป็น 161 จุด พ.ต.ท.ภาณุพงศ์ สิงหรา ณ อยุธยา ผู้บัญชาการตำรวจภูธรภาค 5 เปิดเผยว่า ได้สั่งเพิ่มการตั้งด่านตรวจในเขตภาคเหนือตอนบน จาก 107 จุด เพิ่มเป็น 161 จุด โดยรวมทั้งด่านถาวรและด่านที่ตั้งขึ้นมาเฉพาะกิจ ที่คาดว่าเป็นเส้นทางลำเลียงยาเสพติดตั้งแต่เดือนเมษายน ไปจนถึงเดือนมิถุนายน ตามคำสั่งของ นายกรัฐมนตรีและผู้บัญชาการตำรวจแห่งชาติ ที่มีการประกาศสงครามกับยาเสพติดในรอบที่ 3 จากการระดมกำลังออกตรวจตราทั่วด่านในพื้นที่ เชื่อว่า จะสามารถจะสกัดกั้นยาเสพติดที่คาดว่าจะทะลักเข้ามายังไทยในเขตภาคเหนือตอนบนในช่วงนี้ รวมไปถึงการสกัดกั้นแรงงานต่างด้าว อีกทั้งยังเป็นการอำนวยความสะดวกสำหรับนักท่องเที่ยวในการเดินทาง เพื่อดูแลความปลอดภัยในชีวิตและทรัพย์สินอีกด้วย ผู้บัญชาการตำรวจภูธรภาค 5 กล่าว 
ศูนย์ข่าวภาคเหนือ-22 เม.ย.48 ตำรวจภาค 5 คาดว่ายาเสพติดทะลักเข้าทางภาคเหนือของไทยอย่างหนักหน่วง เร่งจัดกำลังตั้งด่านตรวจในเขตภาคเหนือตอนบน เพิ่มเป็น 161 จุด พ.ต.ท.ภาณุพงศ์ สิงหรา ณ อยุธยา